Himalay Qasımov

Himalay Qasımov (tam adı: Qasımov Himalay Ənvər oğlu; ) — Azərbaycan Dövlət Pedaqoji Universitetinin Azərbaycan və dünya ədəbiyyatı kafedrasının müdiri, professor

 Həyatı 
Qasımov Himalay Ənvər oğlu 21 fevral 1939-cu ildə Naxçıvan Muxtar Respublikasının Naxçıvan şəhərində anadan olub.

 Ailəsi 
Evlidir. İki övladı var.

 Təhsili 
1966-cı ildə Azərbaycan Dövlət Pedaqoji Universitetinin tarix-filologiya fakültəsini bitirmişdir.

 Fəaliyyəti 

 Elmi fəaliyyəti 
1966-cı ildə Naxçıvan şəhər 2 saylı orta məktəbində müəllim işləmişdir.1969-cu ildən Azərbaycan Dövlət Pedaqoji Universitetində çalışır. 1970–1974-cü illərdə ADPU-nun Azərbaycan ədəbiyyatı kafedrasında baş laborant vəzifəsində çalışmışdır. 1974-cü ildə "Azərbaycan ədəbiyyatında süjetli lirika" adlı namizədlik dissertasiyasını müdafiə etmişdir.

1995-ci ildə "Müasir Azərbaycan romanı: janrın tipologiyası və poetikası" adında doktorluq dissertasiyasını müdafiə etmişdir. 1996-cı ildə Azərbaycan və dünya ədəbiyyatı kafedrasının professoru, 2003-cü ildən isə müdiri vəzifəsinə seçilmişdir. Elmi kadrların hazırlanmasında böyük xidmətləri olmuşdur. O, onlarla elmlər namizədi və elmlər doktoru dissertasiyalarının elmi rəhbəri və məsləhətçisi, 40-dan çox namizədlik və doktorluq işinin rəsmi opponenti olmuşdur. AMEA-nın Nizami adına Ədəbiyyat İnstitututnda və ölkənin müxtəlif universitetlərində İxtisaslaşdırılmış Dissertasiya Şuralarının üzvü olmuşdur.

Hazırda Bakı Dövlət Universiteti nəzdində fəaliyyət göstərən Dissertasiya şurasının üzvüdür.

 Siyasi fəaliyyəti 
Yeni Azərbaycan Partiyasının "Pedaqoqlar" ərazi təşkilatının sədridir.

 Kitabları 
"Ədəbiyyat nəzəriyyəsi"; "Müasir Azərbaycan ədəbiyyatı tarixi" ali məktəbin bakalavr və magistr pilləsi üçün proqramlarının ilk müəllifidir.
 "Ədəbiyyat nəzəriyyəsindən mühazirələr" (1981)
 "Bədiiliyin meyarı" (1990),
 "Müasir Azərbaycan romanı: janrın tipologiyası və poetikası" (1994),
 "Müasir Azərbaycan romanının qaynaqları" (1994),
 "Azərbaycan şeirinin poetikası" (1996),
 "Müasir Azərbaycan ədəbiyyatında yaradıcılıq meylləri" (1998),
 "Şəhriyarın lirikası və etiqadı" (1999),
 "Azərbaycan ədəbiyyatının yaradıcılıq problemləri" (2004),
 Prof. E. Quliyevlə birlikdə "Şəhriyar poetikası" (2006), "Səməd Vurğunun poetik dünyası" (2006), dos. N. Nəcəfovla birlikdə "ХХ əsr Azərbaycan ədəbiyyatşünaslığı məsələləri" (2007),
 "H. Cavidin lirikası və dramaturgiyası " (2007),
 "Azərbaycan romanının inkişaf problemləri" (2008),
 "Azərbaycan şeirinin poetikası" (2008),
 "Sənət və sənətkarlıq məsələləri yeni düşüncə müstəvisində" (2011), "Ədəbiyyatşünaslıq problemləri ədəbi-nəzəri düşüncə müstəvisində (2014) və s. Dərs vəsaiti və monoqrafiyaların, o cümlədən Azərbaycan ədəbiyyatının yaradıcılıq problemlərini incələyən 100-dən artıq elmi məqalələrin müəllifidir.

 Təltifləri 
 — 2006-cı ildə Azərbaycan Respublikası Prezidentinin sərəncamı ilə "Tərəqqi Medalı" ilə təltif edilmişdir.Azərbaycan Dövlət Pedaqoji Universitetinin əməkdaşlarının təltif edilməsi haqqında

 İstinadlar 

Kateqoriya:Professorlar